Hyvä katsoja, tervetuloa mukaan Eläimet opettavat -sarjaan.
Jaksoissa olen tarkastellut eläinten rakenne- ja toimintaratkaisuja, -
jotka kertovat eläinten Luojan nerokkuudesta.
Viime jaksoissa puhuttiin tikasta.
Siitä vielä sen verran, kun käydään läpi tikan upeat ominaisuudet, -
niin alleviivaan sitä, että tämä on toimiva kokonaisuus.
Luonnossa kaikki on toimivia kokonaisuuksia.
Ei luonto ole sellainen, -
että yksi osa tätä valtavaa kokonaisuutta putkahtaisi itsestään -
ja muut kehittyisivät, se on kaikki tai ei mitään.
Kaiken pitää olla siellä, bakteerit, sienet, -
virukset, ihmiset, eläimet.
Kaikki toimii kierrätyksenä ja kaikelle luonnossa syntyvälle -
on luotu kierrätysjärjestelmä, joka on täydellisyyttä.
Ei luonnossa synny tuotetta, -
jota luonto ei kierrättäisi, tai me hukkuisimme jätteeseen.
Katsotaan luontoa kokonaisuutena -
kuten tikan ravinnon hankintaa, se on kokonaisuus.
Yksi asia vielä tikasta.
Tikalla on vahvat vilkkuluomet, on ylä- ja alaluomi -
ja vilkkuluomi, joka menee sivuille. Ne on erityisvahvat. Miksi?
Se sulkee ne millisekunti ennen kuin nokka osuu puuhun 30 km tunnissa.
Ajattele, mitä tapahtuisi, jos sillä ei olisi näitä vilkkuluomia.
Kun se nokka osuu puuhun 30 km tunnissa, -
niin silmämunat lentäisivät ulos, ja se olisi sitten sokea tikka.
Ja kun tikkuja ja lastuja lentää, niitähän menisi silmiin.
Jumala laittoi sille suojalasit.
Kun lähdet töihin työjakkarallesi, jota kuvasin viime jaksossa, -
niin laita ne suojalasit päälle ennen hakkaamista, -
muuten silmiin sinkoilee tikkuja ja lastuja -
ja silmämunasikin sinkoavat sieltä ulos.
Millisekunti ennen nokan osumista puuhun, suojalasit tulevat päälle.
Se estää roskien silmiin menon ja silmämunien lentämisen ulos.
Erityisvahvat vilkkuluomet -
estävät silmämunien ja silmien vahingoittumisen.
Jumala on ajatellut kaikkea tarkasti.
Ihmiset ovat ottaneet suojalaseja käyttöön myöhemmin.
Monissa kehitysmaissa hakataan kiviä, -
ja se on surullista katsottavaa.
Lapset hakkaa Intiassa kiviä ilman suojalaseja, se on aika törkeää.
Heidät pistetään ilman suojalaseja hakkaamaan.
Totta kai siitä sinkoilee kivensiruja ja voi tulla silmävaurioita.
Luonnossa Jumala on huolehtinut tästä ja kaikesta.
Se on käsittämättömän nerokasta. Me emme ehkä aina huomaakaan -
hyvän Jumalan taitavaa suunnittelua, että siellä on kaikkea ajateltu.
Mitään ei ole laiminlyöty.
Tikka löytää hyönteiset niiden aiheuttaman värähtelyn avulla.
Sillä on erinomainen kuulo, jonka avulla se voi kuulla, -
kun toukka puun sisällä pureskelee puuta. Tikat kuulevat sen.
Kun saalis puree puuta, niin ei se tikka hakkaa mihin tahansa.
Olisi toivotonta sattumanvaraisesti tehdä reikiä puuhun.
Tikka hakkaa siihen, mistä se kuulee, -
että saalis pureksii puuta.
Puuta koputtaessaan tikka voi kuulla kaiusta, -
onko siinä puussa ontto kohta. Siellä voi olla toukkia.
Kuuloa ja kaikkia ominaisuuksia tarvitaan siihen samanaikaisesti.
Kun tarkkailet luontoa, kannustan sinua, -
kiinnitä huomio yksityiskohtiin, koska ne ovat kiinnostavia.
Ne kertovat suunnittelijan nerokkuudesta.
No mitä muita kivoja lintuja on?
Kyyhkyset kuten sepelkyyhkyt ovat komeita ja upeita lintuja.
Kyyhkyt on pelastaneet ihmishenkiä, koska niitä käytettiin kirjekyyhkyinä.
Ennen postilaitosta ja sodan aikana kyyhkynen vei viestejä, -
jotka oli kiinnitetty sen koipeen, -
ja se meni juuri oikeaan osoitteeseen viemään viestin.
Mielenkiintoista on se, että nyt kansainväliset vakoilujärjestöt, -
esimerkiksi Moskovassa salainen poliisi on ostanut -
kaikki vanhat kirjoituskoneet kaupasta, -
koska netin kautta ei uskalla kirjoittaa.
Vain paperille kirjoitetaan, ja se poltetaan, kun se on viety perille.
Näin tietoa ei voida kaapata.
Tässä palataan askel taaksepäin turvallisuussyistä.
Miten kyyhky sitten osaa, vaikka olisi pimeää, sadetta ja tuulta -
eikä näe yhtään mitään, -
miten voi mennä muutaman metrin tarkkuudella sinne, mihin pitikin?
Sitä on tutkittu ja pohdittu, koska se askarruttaa ihmisiä.
Vuonna 2012 BBC:n tiedetoimittaja Jason Palmer raportoi, -
että tutkijat havaitsivat maan magneettikenttien -
aktivoivan kyyhkysten aivoissa erityisiä GPS-hermosoluja.
Ne pystyisivät siis aistimaan magneettikentän voimaa ja suuntaa -
aivoissa olevilla erityisillä soluilla.
Tutkijat havaitsivat kyyhkysten aivoissa 53 solun ryhmän, -
joka reagoi maan magneettikentän voimakkuuteen ja suuntaan.
Kysymys lintujen navigointi- taidosta magneettikenttien avulla -
on saanut aikaan runsaasti keskustelua.
Nyt tehty havainto GPS-hermosoluista näyttäisi tuovan lisävaloa siihen, -
kuinka lintujen aivot käsittelevät magneettikentistä saatavaa tietoa.
Magneettikenttä ei ainoastaan kerro, missä suunnassa pohjoinen on -
vaan antaa myös summittaisen käsityksen leveysasteesta.
V. 2012 Science-lehden tutkimus jättää edelleen auki kysymyksen, -
miten linnut todellisuudessa aistivat magneettikentän.
Ei tästä kaikkea vielä tiedetä, ja järjestelmiä voi olla useita, -
mutta on viitteitä siitä, että siellä olisi tällainen järjestelmä.
Joskus annetaan se vaikutelma, että luonnosta tiedetään kaikki.
Mitä enemmän saadaan selville, selviää myös se, mitä ei tiedetä.
Kun saadaan siis vastaus johonkin kysymykseen, -
niin syntyy kymmenen uutta, vielä hankalampaa kysymystä, -
joita ei ennen osattu edes kysyä.
Kun tieto kasvaa, tietämättömyys kasvaa nopeammin.
Tieteellinen tutkimus on silti tärkeää, suositeltavaa ja hyvää.
Siten päästään lähemmäksi totuutta.
Ei pidä silti sanoa, että pian me tiedämme kaiken, ei se niin ole.
Pitää olla nöyränä Jumalan suurten luomistöiden edessä.
Jumala toki haluaa, että niitä tutkitaan, mutta ei Jumala meille -
kaikkia salaisuuksiaan paljasta, sanoi jo Albert Einstein.
Tästä magneettikentästä ja niistä GPS-soluista, -
joita ilmeisesti on kyyhkyjen aivoissa. Ne on hienosäädetty, -
ja solujen magneettikentän aistimisen herkkyys on parhaimmillaan -
maapallon luonnollisen magneettikentän voimakkuusasteella.
Instrumenttihan aina säädetään tarkkailemaan tiettyä tapahtumaa.
Se pitää siis aina säätää.
Kannattaa aina mennä syvemmälle ja syvemmälle yksityiskohtiin.
Se paljastaa nerokkaan suunnittelun.
Maan magneettikenttä on voimakas, ilman sitä me kaikki kuolisimme.
Se on myös altis muutoksille.
Kun auringosta tulee paljon hiukkasia eli aurinkotuuli, -
se voi haitata eläinten suunnistusta magneettikentän mukaan.
Ilmeisesti myös valaat suunnistavat magneettikentän mukaan.
Kun on voimakasta aurinkotuulta eli hiukkassuihkua auringosta, -
se häiritsee valaiden suunnistusta.
On mainittava, että maapallo on hienosäädetty elämälle.
On magneettikentät, sopivasti happea ja typpeä, sopiva ilmakehä -
ja sopiva lämpötila, ja vettä on tarpeeksi lämmönsäätelyä varten, -
alkuaineita on tarpeeksi ja niin edelleen.
Yli 300 eri tekijää on toisistaan riippumatta säädetty elämää varten.
Mikä on todennäköisyys sille, että 300 toisistaan riippumatonta tekijää -
on säädetty hiuksenhienosti elämää varten? Huomaat heti, -
että todennäköisyys sille on häviävän pieni, ja siksi toista samanlaista -
nykyisenkaltaiselle elämälle säädettyä planeettaa ei vain voi olla olemassa.
Se on tilastomatemaattinen mahdottomuus.
Se väite, että maailmankaikkeus kuhisee älykästä elämää, -
ei ole matemaattisesti mahdollista.
On erittäin epätodennäköistä, että toinen samanlainen, -
elämää varten säädetty planeetta olisi olemassa.
Puhutaan myös miljardeista vuosista.
Olisiko aurinko lämmittänyt samalla voimalla miljardeja vuosia?
Ei, se on tieteen mukaan ollut aikaisemmin paljon kylmempi.
Tämä seikka osoittaa, ettei elämää ole voinut olla miljardeja vuosia.
Auringossa ei olisi ollut tehoja.
Eihän mikään nuotio pala samalla voimalla vuosimiljardeja.
Se vaihtelee, ja pienikin muutos siinä tekisi elämän mahdottomaksi.
Kyyhkynen on todella upean näköinen lintu.
Kuin kompassi hermosolut reagoivat vaihtuvaan kentän napaisuuteen -
ja kentän magneettiseen pohjoiseen ja etelään, ja tutkijat hämmästyivät.
He sanoivat, että se on tutkimuksen yksi kauneimmista tuloksista.
Se osoittaa, kuinka yksittäinen aivosolu voi havainnoida useita, -
laadultaan monimutkaisia asioita.
Kun on löydetty magneettikenttään reagoivat aivojen alueet, -
se innostaa etsimään solusta signaalin vastaanottajaa toimintoineen.
Näin toteaa David Dickman.
Tämä on upea tieteellinen havainto, -
josta puhun lisää seuraavassa jaksossa.
Kerron kyyhkysen merkityksestä -
sekä siitä, miten Darwin selitti kyyhkyn taidon löytää kohde.
Darwin itse jalosti kyyhkysiä, hän tiesi niistä aika paljon, -
mutta ei ymmärtänyt, mitä jalostaminen tarkoittaa -
ja miksi on erilaisia kyyhkysiä.
Kiitos mukanaolosta, sukellamme jännittävään eläinten maailmaan -
edelleen seuraavassa jaksossa.
Tekstitys: Satu Patovaara